GAFFA-Prisen

GAFFA-Prisen er en dansk prisuddeling inden for populærmusik, der har været en årlig begivenhed siden 1991. Bag prisen står det danske musikmagasin Gaffa.

Historie 
Da musikbladet Gaffa i 1991 for første gang uddelte statuetter til vindere i 15 kategorier, var det ikke udelukkennde fokuseret på musik. Blandt andet blev der kåret vindere i kategorier som "Årets Svin", "Årets Dårligste Idé", og "Årets Færge". De ni af kategorierne var musikrelaterede, og hvor D-A-D vandt "Årets album"-prisen med Riskin' It All.

Priserne er siden 2010 blevet uddelt ved et stort gallashow. Fra starten lagde Bremen Teater på Vesterbro i København lokaler til festen, inden man fra Gaffa-prisen 2016 flyttede til ODEON i Odense.

Prisvindere efter år

Gaffa-prisen 1991

Gaffa-prisen 1992 
Den anden prisuddeling indeholdte 13 kategorier, i forhold til 15 året før. Ud var gået 'Årets Mand og kvinde', samt 'Årets Færge', og ind var kommet kategorien "Årets Mest Overvurderede" som gik til den amerikanske sangerinde Madonna. "Årets Talemåde" gik til De Nattergale for udtrykket "Bob bob bob", som figuren Benny ofte sagde i tv-julekalenderen The Julekalender.

Gaffa-prisen 1993 
Den tredje prisuddeling indeholdte kun ni kategorier, i forhold til 13 året før. Mest bemærkelsesværdigt var et prisen som "Årets Sang" var udgået. Ligeledes var kategorierne som "Årets Svin", "Årets Talemåde" samt "Årets Comeback" ikke at finde på listen over vindere.

Gaffa-prisen 1994 
Den fjerde prisuddeling indeholdt igen 13 kategorier, i forhold til ni året før. For første gang var der kategorier, som udelukkede var forbeholdt henholdsvis danske og udenlandske kunstnere. Det var også første gang, at prisvinderne udelukkende var folk indenfor musikbranchen.

Gaffa-prisen 1995 
Den femte prisuddeling indeholdte som året før 13 kategorier. Det var anden gang i træk at den islandske sangerinde Björk vandt prisen som "Årets Udenlandske Solist.

Gaffa-prisen 1996 
Den sjette prisuddeling indeholdte 13 kategorier. Priserne for årets cd-cover var udgået, og for første gang kårede man det bedste danske og udenlandske hit. Dette var ikke skete siden prisuddelingen i 1992, hvor man kårede "Årets Sang".

Popduoen Me & My fik prisen som "Årets Mest Talentløse Danske", som havde afløst kategorien "Årets Musikalske Original" fra året før.

Gaffa-prisen 1997 
Den syvende prisuddeling indeholdte 15 kategorier, som var to mere end året før. Priserne som årets solist var blevet delt op, så der nu blev kåret både en sanger og sangerinde. Det blev også tredje gang at islandske Björk vandt prisen siden 1994. 

Britiske Radiohead vandt fire kategorier, efter deres succes med albummet OK Computer.

Gaffa-prisen 1998 
Den ottende prisuddeling indeholdte for første gang 18 kategorier, som var tre mere end året før. Musikvideoer var efter tre års fravær, igen at finde blandt kategorierne. Denne gang blev der kåret både en dansk og en udenlandsk vinder.

Danske D-A-D vandt fire priser, og forsanger Jesper Binzer fik statuetten som "Årets Sanger", efter deres succes med albummet Psychopatico.

Gaffa-prisen 1999 
Den niende prisuddeling indeholdte for anden gang 18 kategorier. I forholdhold til sidste år havde man fjernet kategorierne som "Årets værste hits", og erstattede dem med priserne som 1990'ernes navn. Disse blev vundet af danske Kashmir og amerikanske R.E.M..

Kashmir blev den helt store sejrsherre, da bandet vandt seks kategorier, hvilket var rekord, efter deres succes med albummet The Good Life.

Gaffa-prisen 2000 
Gaffas tiende prisuddeling indeholdte 14 kategorier, hvilket var fire færre end året før. Der blev i 2000 ikke fundet en vinder i kategorien "musikvideo".

D-A-D blev sejrsherre, da bandet vandt fire kategorier, og Radiohead løb med sejren blandt de nominerede i tre kategorier.

Gaffa-prisen 2001 
Da Gaffa for 11. gang uddelte priser var det indenfor 14 kategorier. Dette var første gang siden starten i 1991 hvor der ikke var lavet om på kategorierne fra år til år.

Gaffa-prisen 2002 
Den 12. gang Gaffa uddelte priser var det indenfor 14 kategorier. Musikvidoerne var endnu en gang blandt kategorierne, mens priserne som "Årets Livenavn" var udgået i forhold til 2001.

Gaffa-prisen 2003 
Den 13. gang Gaffa uddelte priser var det indenfor 14 kategorier.

Gaffa-prisen 2004 
Den 14. gang Gaffa uddelte priser var det indenfor 15 kategorier. Dette var en forøgelse på én, efter at kategorien om musik-dvd'er var blevet tilført. Afstemningen blandt bladets læsere startede medio november 2004, og sluttede 13. december. Resultatet blev offentliggjort i Gaffas nummer fra januar 2005.

Nephew blev den store vinder, da de gik hjem med seks priser, hvilket var en tangering af Kashmirs rekord fra uddelingen i 1999 med flest statuetter på ét år.

Gaffa-prisen 2005 
Den 15. gang Gaffa uddelte priser var det indenfor 14 kategorier. I forhold til 2004 havde man fjernet kategorien "Årets Danske Livenavn". Afstemningen blandt bladets læsere startede medio november 2005, og sluttede 12. december. Resultatet blev offentliggjort i Gaffas nummer fra januar 2006.

Gaffa-prisen 2006 
Den 16. gang Gaffa uddelte priser var det indenfor de samme 14 kategorier som året før. Afstemningen blandt bladets læsere startede medio november 2006, og sluttede 11. december. Resultatet blev offentliggjort i Gaffas nummer som udkom den 3. januar 2007.

Gaffa-prisen 2007 
Dette var 17. gang at Gaffa uddelte GAFFA-Prisen. Vinderne i 14 kategorier blev offentliggjort den 2. januar 2008 i en artikel i Gaffa. Dúné, Tina Dickow, Nephew og Arcade Fire tog hver to priser. Med debutalbummet We Are In There You Are Out Here vandt Dúné prisen som 'Årets Danske Band' og 'Årets Nye Navn'. Sidstnævnte var bandet også nomineret til i 2006.

Gaffa-prisen 2008 
Den 18. gang Gaffa uddelte priser var det indenfor de samme 14 kategorier som året før. Afstemningen blandt bladets læsere startede medio november 2008, og sluttede 14. december. Resultatet blev offentliggjort i Gaffas nummer som udkom den 8. januar 2007.

Veto vandt flest kategorier, da de fik overrakt fire statuetter.

Gaffa-prisen 2009 
Den 19. gang Gaffa uddelte priser var det indenfor de samme 14 kategorier som året før. Afstemningen blandt bladets læsere startede i slutningen af november 2009, og sluttede 14. december. Resultatet blev offentliggjort i Gaffas nummer som udkom den 10. januar 2010.

Gaffa-prisen 2010 
Ved GAFFA-Prisens 20-års jubilæum i 2010, blev prisoverrækkelsen for første gang overrakt ved et gallashow. De nominerede i 19 kategorier blev offentliggjort den 15. november 2010, og afstemningen blandt bladets læsere startede umiddelbart efter, og løb frem til 5. december. Den eneste pris hvor Gaffas læsere ikke havde indflydelse på, og hvor der heller ikke er nominerede, er "Årets Skulderklap", som blev bestemt af Gaffas redaktion. I alt blev der uddelt 20 priser, hvilket var det højeste antal siden starten i 1991

The Rumour Said Fire var af en jury bestående af medlemmer af Klub GAFFA, samt GAFFAs redaktion og freelance-stab, nomineret i seks kategorier mens Kashmir, De Eneste To og The Floor Is Made Of Lava var blevet nomineret i hver fem kategorier.

Gallashowet og prisoverrækkelsen blev afholdt den 15. december 2010 på Bremen Teater på Vesterbro i København. Ved showet optrådte blandt andet Søren Huss, Kill Screen Music, Vinnie Who, The Rumour Said Fire og Naja Rosa.

Gaffa-prisen 2011 
De nominerede til priserne om Gaffas 21. overækkelse af GAFFA-Prisen blev offentliggjort den 4. november 2011, og afstemningen blandt bladets læsere startede umiddelbart efter, og løb frem til 27. november. Den eneste pris hvor Gaffas læsere ikke havde indflydelse på, og hvor der heller ikke er nominerede, er "Årets Skulderklap", som blev bestemt af Gaffas redaktion. I forhold til året før var der ikke lavet om på kategorierne. Den 29. november var læsernes afstemning overstået, og der var derefter udtaget et sted imellem tre om fem nominerede i hver kategori. I alt havde 9.700 personer deltaget i afstemningen.

Gallashowet og prisoverrækkelsen blev afholdt 8. december 2011 på Bremen Teater i København. Ved showet optrådte blandt andet WhoMadeWho, When Saints Go Machine, Rasmus Walter & Julie Maria, Ed Sheeran, UFO, Xander feat. Kesi og The Echo Vamper. Værten var ligesom i 2010 Anders Breinholt.

Gaffa-prisen 2012 
Det var 22. gang at Gaffa uddelte GAFFA-Prisen. Prisuddelingen foregik den 6. december 2012 på Bremen Teater i København, og blev sendt direkte på TV 2 Zulu. Værter ved showet var for første gang Esben Pretzmann og Rune Tolsgaard, efter at Anders Breinholt havde rollen de to første år.

Gaffa-prisen 2013 
Det var 23. gang at Gaffa uddelte GAFFA-Prisen. Prisuddelingen foregik den 5. december 2013 på Bremen Teater i København med Anders Breinholt som vært. I forhold til det foregående år blev showet ikke vist på tv. I forhold til 2012, blev der i 2013 uddelt en pris til "Årets Danske Urban-udgivelse", som erstattede kategorien "Hip-Hop".

Der var liveoptrædener ved Folkeklubben, Förtress vs. Nelson Can, Go Go Berlin, Jonny Hefty & Jøden, Sebastian Lind, NOAH, Ponyblod feat. Marvelous Mosell, Kira Skov, Specktors og Ulige Numre.

Mads Langer blev den største vinder ved overrækkelsen, da han vandt samtlige fire kategorier han var nomineret i. Til trods for hun kun havde udgivet nogle singler og en EP, vandt MØ priserne som 'Årets Danske Kvindelige Kunstner' og 'Årets Nye Danske Navn'. I alt havde 15.766 af Gaffas læsere stemt i de 17 åbne kategorier. Dette var det største antal stemmer nogensinde siden prisens etablering i 1991. Det var kun i kategorien "Årets Skulderklap" at læserne ikke havde indflydelse på resultatet, da det her udelukkende var redaktionen på musikbladet som fandt en vinder.

Gaffa-prisen 2014 
Det var 24. gang at Gaffa uddelte GAFFA-Prisen. Prisuddelingen foregik den 4. december 2014 på Bremen Teater i København med Annika Aakjær og Sigurd Kongshøj som værter. I forhold til det foregående år blev showet igen vist på tv, da DR3 sendte det direkte. I forhold til 2013, blev der i 2014 uddelt en pris med navnet "GAFFAs Specialpris", til den som havde gjort en ekstraordinær indsats for musikken i 2014. Dette var GAFFAs redaktion som udpegede en vinder. Kategorien "afløste Årets Skulderklap" fra 2013.

Der var liveoptrædener ved The Asteroids Galaxy Tour, Blaue Blume, Cancer, Tina Dickow, De Eneste To, Djämes Braun, Emil Stabil, TopGunn og Martin Brygmann forklædt som MØ.

MØ blev den største vinder ved overrækkelsen, da hun vandt samtlige fire kategorier hun var nomineret i. Rapperen S!vas modtog den nyindstiftede "GAFFAs Specialpris", som bliver uddelt af GAFFAs redaktion til en kunstner, som havde gjort en ekstraordinær indsats for musikken i 2014.

I alt havde 15.237 af Gaffas læsere stemt i de 17 åbne kategorier, hvilket var cirka 500 stemmer mindre end i 2013. Det var kun i kategorien GAFFAs Specialpris" at læserne ikke havde indflydelse på resultatet, da det her udelukkende var redaktionen på musikbladet som fandt en vinder.

Gaffa-prisen 2015 
Det var 25. gang at Gaffa uddelte GAFFA-Prisen. Prisuddelingen foregik den 3. december 2015 på Bremen Teater i København.

Gaffa-prisen 2016 
Prisuddelingen foregik den 11. marts 2017 på ODEON i Odense, hvilket var første gang, at det ikke foregik i Bremen Teater i København.

Værten var Thomas Skov Gaardsvig.

Gaffa-prisen 2018 
Gaffa-prisen blev uddelt for 27. gang den 22. februar 2018 på ODEON i Odense. Værten var skuespiller og tv-vært Christopher Læssø.

Gaffa-prisen 2019 
Gaffa-prisen blev uddelt for 28. gang den 7. marts 2019 på ODEON i Odense. Værten var radio- og tv-vært Anders Breinholt.

Referencer

Eksterne henvisninger 
 GAFFA-prisens officielle hjemmeside  på Gaffas hjemmeside
 Samtlige GAFFA-Prisen-vindere 1991-2014 

Musikpriser fra Danmark
Prisuddelinger
Etableret i 1991